amanoisuno/poet huggingface dataset:
百子池 張諤
舊聞百子漢家池，漢家淥水今逶迤。宮女厭鏡笑窺池，
東封山下宴群臣 張諤
萬里扈封巒，群公遇此歡。幔城連夜靜，霜仗滿空寒。輦路宵煙合，旌門曉月殘。明朝陪聖主，山下禮圓壇。
三日岐王宅 張諤
玉女貴妃生，嫛婗始發聲。金盆浴未了，繃子繡初成。翡翠雕芳縟，真珠帖小纓。何時學健步，鬥取落花輕。
滿月 張諤
社金流茂祉，庭玉表奇才。竹似因談植，蘭疑入夢栽。烏將八子去，鳳逐九雛來。今夜明珠色，當隨滿月開。
岐王山亭 張諤
王家傍綠池，春色正相宜。豈有樓臺好，兼看草樹奇。石榴天上葉，椰子日南枝。出入千門裏，年年樂未移。
岐王席上詠美人 張諤
半額畫雙蛾，盈盈燭下歌。玉杯寒意少，金屋夜情多。香豔王分帖，裙嬌敕賜羅。平陽莫相妒，喚出不如他。
還京 張諤
朱紱臨秦望，皇華赴洛橋。文章南渡越，書奏北歸朝。樹入江雲盡，城銜海月遙。秋風將客思，川上晚蕭蕭。
贈吏部孫員外濟 張諤
天子愛賢才，星郎入拜來。明光朝半下，建禮直初回。名帶含香發，文隨綺幕開。披雲自有鏡，從此照仙台。
送李著作倅杭州 張諤
輟史空三署，題輿佐一方。祖筵開霽景，征陌直朝光。水陸風煙隔，秦吳道路長。佇聞敷善政，邦國詠惟康。
九日 張諤
秋來林下不知春，一種佳遊事也均。絳葉從朝飛著夜，城遠登高並九日，茱萸凡作幾年新。
延平門高齋亭子應岐王教 張諤
花源藥嶼鳳城西，翠幕紗窗鶯亂啼。昨夜蒲萄初上架，請語東風催後騎，並將歌舞向前溪。
九日宴 張諤
秋葉風吹黃颯颯，晴雲日照白鱗鱗。歸來得問茱萸女，今日登高醉幾人。
從軍 劉庭琦
朔風吹寒塞，胡沙千萬里。陳雲出岱山，孤月生海水。決勝方求敵，銜恩本輕死。蕭蕭牧馬鳴，中夜拔劍起。
奉和聖制瑞雪篇 劉庭琦
紫宸飛雪曉裴回，層閣重門雪照開。九衢皛耀浮埃盡，埋雲翳景無窮已，因風落地吹還起。先過翡翠寶房中，羅衣點著渾是花，玉手摶來半成水。奕奕紛紛何所如，姑射山中符聖壽，芙蓉闕下降神車。願隨睿澤流無限，
詠木槿樹題武進文明府廳 劉庭琦
物情良可見，人事不勝悲。莫恃朝榮好，君看暮落時。
銅雀台 劉庭琦
銅台宮觀委灰塵，魏主園林漳水濱。即今西望猶堪思，況複當時歌舞人。
失白鷹 鄭繇
白錦文章亂，丹霄羽翮齊。雲中呼暫下，雪裏放還迷。梁苑驚池鶩，陳倉拂野雞。不知寥廓外，何處獨依棲。
經慈澗題 鄭繇
岸與恩同廣，波將慈共深。涓涓勞日夜，長似下流心。